Material: papyrus
κυ[ρ]ίῳ τιμιωτάτῳ καὶ ὡς ἀληθῶς 
π[οθ]εινοτάτωι ἀδελφῶι Ψάιτι 
Παμοῦρις ἐν θεῷ χαίρειν. 
προηγουμένως πολλὰ τὴν σὴν εὐ
λάβειαν προσαγορεύομεν ἐγὼ 
καὶ ἡ σύμβιος καὶ οἱ υἱοὶ κατʼ ὄ
νομα, εὖ ἔχοντες τέως προ
νοίᾳ τοῦ θεοῦ. προσε[ί]πατε ἡμῖν 
τ[ὸ]ν κύριον ἀδελφὸν Θεόγνωστον 
καὶ [τ]ὸν υἱὸν Ἀνδρέαν·  περὶ 
τῆς σῆς πρὸς ἡμ[ᾶ]ς ἀφίξεως, 
[τ]ιμιώτατε, ὁσημέραι κ προσδο
κοῦμεν ἐκ πάλαι, ἐξ ὅτου γεγρά
φηκας.  καὶ νὴ τὸν θεὸν διὰ 
σὲ ἐνθαδὶ παρέμεινα μὴ ἀπελ
θὼν εἰς τὴν Ἀντινόου ἀναγκαί
ας χρείας ἕνεκεν μετὰ τοῦ ἀ[δε]λ
φοῦ Πεκυσίου. ἀλλὰ ἰδού, πολλά
κις μετεπέμψατό με ἐκεῖ, ἀ[λλ] 
ἐπειδή σε προσδοκῶ, οὐκ ἀ[πῆλ]
θον. αὐτὸ δὴ τοῦτο καὶ αὐτῷ [ἔ]
γραψας ὅτι τὸν ἀδελφὸν μετ[ὰ] 
[τ]ῶν παι[δ]ίων προσδοκῶ ἐ[ν]
ταῦθα. διὸ μὴ ἀμελήσῃς ἐ[λ]
θεῖν.  φέρε μοι μετὰ σοῦ πελύ
κιον καὶ βατέλλιον χαλκοῦν 
κλιβανωτόν. πρόσειπέ μοι 
ἕκαστον κατʼ ὄνομα. τεθα[ύ]
μακα δὲ πῶς, τοσούτων ἐλ
θόντων πρὸς ἡμᾶς, οὐδὲ 
καὶ κὰν γράμματος ἡμᾶς κατ[η]
ξιώσατε διὰ τοσούτου χρόνου, 
ἀλλὰ κἀγὼ ἤμην κρίνας 
μὴ γράψαι καὶ ὅμως οὐκ ἐδ[υ]
νήθην βαστάξαι, μάλιστα [ὅτ]ι 
Φιλάμμων ἐστίν·  ἢ οὐκ οἴ
δατε ὅτι διψῶμεν τῶν ὑμ[ε]
τέρων γραμμάτων; πρόσε[ι]
πέ μοι Καπίτωνα καὶ Ψαις 
Τροφάνους μετὰ συμβίων καὶ τέ
κνων. πολλά μοι πρόσειπε τὴ[ν] 
μητέρα Μαρίαν καὶ τὴν μικρὰν 
Τσεμπνούθην. πέμψον μοι, ἀξι
ῶ, τὴν κόραν. ἐγὼ δίδω τὸ 
φόλε
τρον καὶ καθʼ ἕκαστον ἐνιαυτὸν 
χαρ[ί]σω σοι ἐρέαν εἰς ἱμάτιον τοῦ 
μισθοῦ αὐτῆς. ἔρρωσό μοι, κύριε.
ἀξιῶ δέξαι παρὰ Καμὲ τοὺς δέκα  στατῆρας 
στήμονος καὶ δὸς Ψαις Τρυφάνους. θαυμάζω, μῆτερ Μαρία, πῶς οὐκ ἔγραψάς 
 μοι ὅτι ἐδεξάμην τὸ παρακρεμάσιον παρὰ Ψάιτος· δέξαι τοῦτο τὸ ἄλλον παρὰ Φιλάμμωνος καὶ κυθρίδιον ἰχθύων.
ἀξιῶ, μῆτηρ Μαρία, πέμψον μοι τὸ βατέλ[λ]ιον καὶ τὸ κρί
κιον τὸ σιδηροῦν, ὅτι θέλω αὐτὰ βαλεῖν εἰς τὸν ἱστόν. 
ἐγὼ Μαρία προσαγορεύω τὴν κυρίαν μου τὴν μητέρα 
καὶ τὴν ἀδελφὴν μετὰ τέκνων. προσαγορεύει ὑμᾶς 
καὶ τὰ τέκνα μου. ἔρρωσθέ μοι. 
 <gap/>